Søknad om støtte til vitenskaplig utstyr for hydrogenprosjekter
Tittel: Kjøp av vitenskaplig utstyr til forskning på forbrenning av hydrogen.
Prosjekt leder: Otto K. Sønju, Professor - EPT.

Bakgrunn: Ved Institutt for energi og prosessteknikk er det nå satt igang en større aktivitet på forbrenning av hydrogen og hydrogen/naturgassblandinger. Det er totalt 4 personer knyttet til 3 forskerstillinger ved fagområdet forbrenning i industrielle brennere og forbrenningsmotorer. Bakgrunnen for satsingen er å vise at hydrogen kan brukes i eksisterende teknologi ved å videreutvikle denne, og dermed øke interessen og redusere tidsperspektivet for økt bruk av hydrogen som energikilde. Foruten at bruk av hydrogen ikke gir CO2-utslipp, gir innblanding av hydrogen i naturgass store forbrenningstekniske fordeler som reduksjon i dannelse av NOx og uforbrente hydrokarboner.
Postdoktor Geir Johan Rørtveit og postdoktor Marie Bysveen har begge halv stilling, mens PhD student Inge Saanum har full stilling. I tillegg begynner postdoktor Øystein Spangelo 1. mai. Det startes nå flere labeksperimenter som har behov for midler til utstyr.
Aktiviteter: 
1. På marinteknisk senter gjøres det forsøk på en dynamisk forbrenningsrigg (dyfo) som simulerer forbrenningsforløpet i en stempelmotor. Optisk tilgang i forbrenningsrom gjør det mulig å ta bilder med høyhastighetskamera slik at forbrennigsforløpet kan studeres. Dyfo’en består av meget kostbart avansert utstyr og  gir en unik mulighet til å studere forbrenningsprosessen i detalj fordi den gir mulighet til å styre en rekke ulike parametre og virkningen ved endring av disse.  
2. Eksperimenter i laser-lab. i varmeteknisk laboratorium der LIF-målinger (Laser Induced Fluorecense) skal gjøres på en nyutviklet lav-NOx brenner som skal testes ut på hydrogen/naturgass-blandinger. Lasermålingene gir data om flammestruktur og gjør det mulig å studere dannelse av bl.a. NOx og gir derfor verdifull informasjon for optimalisering av lav-NOx-brennere. I tillegg skal en større brenner (ca. 200 kW) testes ut med hydrogen/naturgass i en kjel som finnes i varmeteknisk laboratorium. 
3. Modellering av både brennere og den dynamiske forbrenningsriggen vha. numeriske simuleringsverktøy. 
Budsjett: Hoveddelene av det eksperimentelle utstyret er på plass, men en tilpasning til bruk av hydrogen er nødvendig. Det søkes derfor om disse midlene til innkjøp av utstyr for oppgradering av forsøksriggene: 
Forsøk i varmeteknisk laboratorium

kr. 100 000
Forsøk på marinteknisk senter

kr.   90 000
Totalt





kr. 190 000
Tidrsamme: Innkjøp av utstyr vil foretaes i 2004, men utstyret vil også benyttes videre.
